als_Latn dik_Latn azb_Arab
Fletushka të shumta prej ditësh janë duke u shpërndarë në qytetin juglindor, fletushka të cilat dje janë shtuar edhe më shumë, si për të thënë se lajmërimet në mbarë qytetin juglindor janë bërë më shumë se të mëdha. Ja se çfarë shkruhet në një prej lajmërimeve të djeshme të “ujqërve”:
“Të hënë të gjithë në “strofull”. Të gjithë së bashku për të kthyer krenarinë e të gjithë korçarëve, Skënderbeu në krye të renditjes. Të gjithë bashkë do ia dalim për të rikthyer “mbretin” në fron. Kjo është ndeshja e sezonit, ndeshja më e rëndësishme e vitit. Të mbështesim maksimalisht skuadrën tonë të zemrës. ‘Ujqër’ dhe ‘ulkonja’, ultras dhe sportdashës, të mëdhenj dhe të vegjël, nga çdo cep e rrethinë në qytetin tonë, t’u tregojmë të gjithëve që Korça e dashuron futbollin dhe jeton me të.
Vetëm të gjithë bashkë do t’ia dalim, të hënë në orën 18.00 në ‘strofull’”, – përfundon lajmërimi i “ujqërve” i shpërndarë në çdo familje të qytetit juglindor. Si rrallëherë në Korçë është parë një atmosferë e tillë kaq e zjarrtë.
als_Latn als_Latn als_Latn